Eksklusiewe vroue-uitstappie met Mooirivier | SARIE
Eksklusiewe vroue-uitstappie met Mooirivier	deur SARIE.com-span
Jy en jou vriendinne kan binnekort ’n testosteroonvrye aand by die “flieks” geniet – en dít in Afrikaans. Die opwindende nuwe Afrikaanse fliek Mooirivier is die eerste plaaslike fliek wat tydens Nu Metro se gewilde Girls’ Night Out-geleenthede vertoon gaan word. Geen hoërskoolseuns wat springmielies rondgooi of lang mans oor wie se kop jy nie kan sien nie. Dié keer geniet jy die nuwe Afrikaanse fliek tussen mense wat jou behoeftes ken – vroue nes jy.
Mooirivier is die eerste ensemble-fliek in Afrikaans. Die rolprent, met die
subtitel Liefde wen, altyd, speel oor Paastyd in Potchefstroom af.
Die 6 storielyne is die verhale van 12 mense se ontdekkingstog oor ware liefde – nie net romantiese liefde nie, maar ook die vriendskap tussen twee kinders en liefde in die gesin.
Hou SARIE.com dop en lees eerste al die nuus oor Mooirivier, wat vanaf 6 Februarie landwyd in teaters te sien is. Maar as jy dit eerste wil sien, kan jy dit reeds op 29 Januarie tydens die Girls’ Night Out-geleentheid kyk!
Elke vroulike fliekganger sal dié aand ’n bederfpakkie ontvang én die wete dat sy Mooirivier kon sien voor enige man in Suid-Afrika.
Dit gaan jou ’n gewone fliekkaartjie se prys uit die sak jaag.
29 Januarie 2015 om 20:00, maar jy sal vroeër moet kom om jou bederfpakkie in te kry.
The Glen (Johannesburg)
Key West (Johannesburg)
Canal Walk (Kaapstad)
Boardwalk (Port Elizabeth)
Grand West Casino (Kaapstad)
V&A Waterfront (Kaapstad)
Ontmoet die Mooirivier-karakters wat jou hart gaan steel – Danie Putter & Leandie du Randt ‘Mooirivier’ se lokprent – kyk dit hier! VIDEO: Kykie agter die skerms by die nuwe Mooirivier-film Kry jou gunsteling-sterre in Mooirivier se styl Subscribe to our newsletter
Gebore in Kanada, trots Suid-Afrikaans. Eens die vurige rooikop Elsabet Langhans in die ikoniese TV-reeks uit die 90’s, Meeulanders. Nou die matriarg Mariaan Welman in 7de Laan. Aktrise Deirdre Wolhuter glo vas die kunste kan die wêreld verander. Jy is …